Okresná prokuratúra Galanta 
Obrancov mieru 2, 924 29 Galanta 1

Sp. zn. : 3 Pv 691/12/2202	Galanta, 11.12.2013
EEČ : 2-17-402-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 8.11.2012, spisová značka 3 Pv 691/12/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v presne nezistený čas od dňa 22.8.2012 do 11,30 hod. dňa 23.8.2012 v obci XXXXX v novostavbe rodinného domu bez popisného čísla, evidované ako odberné miesto č.: 904164802195 na meno XXXXX neoprávnene odoberal zemný plyn cez neodborne pripojený hadicový prepoj a bez uzatvorenej zmluvy o dodávke zemného plynu, ktorá bola prerušená z dôvodu neplnenia si finančných záväzkov v objeme 410, 40 m, čím poškodenej spoločnosti SPP - distribúcia, a. s., so sídlom XXXXX - Mlynské Nivy 44/b spôsobil škodu vo výške 419,58 Eur. 

Uznesením prokurátora Okresnej prokuratúry Galanta zo dňa 8.11.2012, spisová značka 3 Pv 691/12/2202, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry Galanta sp. zn. 3Pv 691/12 -4 zo dňa 29. októbra 2012, ktoré nadobudlo právoplatnosť dňom 13.novembra 2012 bolo podľa § 216 odsek 1 Trestného poriadku podmienečne zastavené trestné stíhanie vedené proti obvinenému XXXXX, pre prečin krádeže podľa § 212 odsek 2 písm. e) Trestného zákona a bola mu uložená skúšobná doba v trvaní 12 (dvanásť) mesiacov, ktorá uplynula dňa 13.11.2013. 

Po uplynutí skúšobnej doby boli zadovážené nasledovné listinné podklady: odpis z registra trestov, správa z Obvodného oddelenia Policajného zboru Jelka, Okresného riaditeľstva Policajného zboru v Galante a správa o povesti z miesta trvalého bydliska obce Veľké Úľany na obvineného.

Zo zabezpečených listinných podkladov vyplýva, že obvinený XXXXX počas plynutia skúšobnej doby viedol riadny život, nespáchal žiadny trestný čin ani priestupok a  z miesta bydliska je hodnotený formálne.  

Z ustanovenia § 217 ods. 1 Trestného poriadku vyplýva, že ak obvinený v priebehu skúšobnej doby viedol riadny život, splnil svoju povinnosť nahradiť spôsobenú škodu a vyhovel ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní bude pokračovať.

Vzhľadom na osobu obvineného s prihliadnutím na jeho doterajší život, na okolnosti prípadu, ako aj na vyššie uvedené skutočnosti som sa rozhodla tak, ako je to uvedené vo výrokovej časti tohto uznesenia.

Podľa ust. § 217 ods. 4 Trestného poriadku právoplatnosťou tohto uznesenia nastávajú účinky zastavenia trestného stíhania (§ 9 ods. 1 písm. e/ Trestného poriadku).

Poučenie: Proti tomuto uzneseniu je prípustná sťažnosť, ktorú možno podať do 3 dní odo dňa jeho doručenia na Krajskú prokuratúru v Trnave cestou Okresnej prokuratúry v Galante. Sťažnosť má odkladný účinok.

XXXXX
prokurátorka okresnej prokuratúry

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Barbara Eliašová, LL.M
prokurátorka